
ΑΠΟΦΑΣΕΙ Σ 

Αριθ. 2578 (1) 

Έγκριση υπερωριακής εργασίας υπαλλήλων του 
Οικονομικού Πανεπιστημίου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το 1558/85 «Κυβέρνηση και Κυβερνητικά Όργανα», 
όπως συμπληρώθηκε με το άρθρο 27 του Ν. 2081/92. 

2. Το άρθρο 18 του Ν. 2470/97 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις» όπως αντικαταστάθηκε με το άρθρο 15 
του Ν. 2592/98. 


3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που διατη¬ 
ρούνται από τον Υπουργό Εργασίας». 

5. Το Π.Δ. 372/1995 «Μεταφοράτης Γενικής Γραμματεί- 
ας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν απότο 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.», που 
διατηρήθηκε σε ισχύ μετο άρθρο 16του Ν.Δ. 1037/71 «πε¬ 
ρί χρονικών ορίων λειτουργίας καταστημάτων και εργα¬ 
σίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α., και των λοιπών Ν.Π.Δ.Δ.». 

11. Την εγκύκλιο αριθμ. 2016969/2196/0022/11.3.96του 
Υπουργείου Οικονομικών. 

12. Την αριθ. 2/80345/0004/8.11.99 Κ.Υ.Α. «Μεταβίβαση 
εξουσίας υπογραφής σύμφωνα μετο άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοινωνικών Ασφαλίσεων αριθ. 
3478/18.12.2001 (ΦΕΚ 15/Β/14.1.2002) «Καθορισμός 
ανωτάτων ορίων υπερωριακής απασχόλησης των εργα¬ 
ζομένων στις βιομηχανικές, βιοτεχνικές επιχειρήσεις, εκ¬ 
μεταλλεύσεις και εργασίες Α' ημερολογιακού εξαμήνου 
2002 ». 

14. Το άρθρο 22 παρ. 3 του Ν. 2362/1995. 

15. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.95 ΠΥΣ και προσαρμογή 
της στις διατάξεις του Ν. 2470/97 (ΦΕΚ 109/Α/30.5.97). 

16. Το αριθμ. 50134/Β2/16.5.2002 έγγραφο του Υπουρ¬ 
γείου Εθνικής Παιδείας και Θρησκευμάτων και το 
239/2002 έγγραφο του Οικονομικού Πανεπιστημίου Αθη¬ 
νών. 

17. Την από 4.6.2002 γνώμη του Ανώτατου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
στον προϋπολογισμό του παραπάνω Ιδρύματος, αποφα¬ 
σίζουμε: 

1. Εγκρίνουμε την υπερωριακή εργασία ενός (1) νυχτο¬ 
φύλακα και ενός (1) οδηγού μέχρι 22 ώρες το μήνα για τον 
καθένα, πλέον των νομίμων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα πριν 
τη δημοσίευσή της στην Εφημερίδα της Κυβερνήσεως και 
μέχρι 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 20 Ιουνίου 2002 
Οι Γενικοί Γραμματείς 

Δημοσιονομικής Πολιτικής Εργασίας και 

του Υπουργείου Οικονομίας και Κοινωνικών 

και Οικονομικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 


♦ 


Αριθ. 34897/Φ.700.1 (2) 

Έγκριση Πυροσβεστικής Διάταξης 10/2002. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 του Ν.616/1977 «Περίεκ- 
δόσεως Πυροσβεστικών Διατάξεων» (Α' 166). 

2. Του άρθρου 29Α του Ν.1558/1985 «Κυβέρνηση και 
Κυβερνητικά όργανα» (Α' 137), το οποίο προστέθηκε μετο 
άρθρο 27του Ν. 2081/1992 (Α' 154) και αντικαταστάθηκε 
μετο άρθρο 1 παράγρ. 2ατου Ν. 2649/1997 (Α'38). 

3. Του άρθρου 1 του Π.Δ. 210/1992 (ΦΕΚΑ'99) «Κωδι¬ 
κοποίηση διατάξεων Προεδρικών Διαταγμάτων του Κα¬ 
νονισμού Εσωτερικής Υπηρεσίας του Πυροσβεστικού 
Σώματος». 

4. Την υπ’ αριθμ. 7004/3/31/30.10.2001 (ΦΕΚ Β' 1477) 
Απόφαση Πρωθυπουργού και Υπουργού Δημόσιας Τά¬ 
ξης για ανάθεση αρμοδιοτήτων στον Υφυπουργό Δημό¬ 
σιας Τάξης. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, εγκρίνουμε την υπ'αριθμ. 10/2002 Πυ¬ 
ροσβεστική Διάταξη του Αρχηγού Πυροσβεστικού Σώμα¬ 
τος, η οποία έχει ως ακολούθως: 

ΠΥΡΟΣΒΕΣΤΙΚΗ ΔΙΑΤΑΞΗ 
ΥΠΆΡΙΘ. 10/2002 
«Λήψη μέτρων πυροπροστασίας 
σε τουριστικούς λιμένες σκαφών αναψυχής» 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α. Του άρθρου 1 του Ν. 616/1977 «Περί εκδόσεως Πυ¬ 
ροσβεστικών Διατάξεων» (Α' 166). 


β. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), τοοποίο προστέθηκε μετο 
άρθρο 27 του Ν. 2081/1992 (Α' 154) και αντικαταστάθηκε 
μετο άρθρο 1 παράγρ. 2ατου Ν. 2649/1997 (Α'38). 

γ. Του Ν. 1577/1985 «Γενικός Οικοδομικός Κανονισμός 
και άλλες σχετικές διατάξεις» (Α' 91). 

δ. Το Ν. 2160/1993 «Ρυθμίσεις για τον Τουρισμό και άλ¬ 
λες διατάξεις» (Α’ 118). 

ε. Το Ν.2636/1998 «Σύσταση εταιριών για την οργάνω¬ 
ση καλλιτεχνικών εκδηλώσεων και για τη διαχείριση της 
περιουσίας του Ε.Ο.Τ., σύσταση Εθνικού Συμβουλίου 
τουρισμού και τροποποιήσεις της νομοθεσίας για τον 
τουρισμό» (Α' 198), αποφασίζουμε: 

Καθορίζουμε τα ελάχιστα προληπτικά και κατασταλτικά 
μέτρα και μέσα πυροπροστασίας σε τουριστικούς λιμένες 
σκαφών αναψυχής και συγκεκριμένα σε στεγασμένους, 
ημιυπαίθριους και υπαίθριους χώρους εντός αυτών, με 
σκοπό την πρόληψη και αποτροπή πυρκαγιών και ατυχη¬ 
μάτων καθώς και τη διάσωση ατόμων και υλικών αγαθών 
που βρίσκονται ή διακινούνται μέσα σε αυτούς, ως εξής: 

ΚΕΦΑΛΑΙΟ Α' 

ΓΕΝΙΚΑ 
Άρθρο 1 

Ορισμοί - Πεδίο εφαρμογής 

1.1 Οι διατάξεις της παρούσας έχουν εφαρμογή σε 
όλους τους τουριστικούς λιμένες όπως προσδιορίζονται 
εννοιολογικά από τις κείμενες διατάξεις συμπεριλαμβα¬ 
νομένων των ζωνών αγκυροβολιού, των καταφυγίων του¬ 
ριστικών σκαφών και των λιμένων των ξενοδοχειακών μο¬ 
νάδων, περιλαμβανομένων των στεγασμένων, υπαίθριων 
και ημιυπαίθριων χώρων εντός αυτών (όπως χώροι διανο¬ 
μής και αποθήκευσης καυσίμων, συνάθροισης κοινού, 
διαμονής ανθρώπων, εμπορικών καταστημάτων, επι¬ 
σκευής ή και αποθήκευσης σκαφών, ρυμούλκησης και κα¬ 
θέλκυσης σκαφών κλπ), ανεξάρτητα από το φορέα δια¬ 
χείρισης αυτών (Δημόσιο ή Ιδιωτικό) και από τον χρόνο 
έναρξης της λειτουργίας τους. 

1.2 Οι διατάξεις της παρούσας δεν έχουν εφαρμογή σε μη 
εμπορικούς ιδιωτικούς χώρους ελλιμενισμού σκαφών που 
χρησιμοποιούνται για την εξυπηρέτηση των σκαφών των 
ιδιοκτητών τους ή των διαμενόντων στους χώρους αυτούς, 
σε εμπορικούς λιμένες καθώς και σε ράμπες πρόσβασης μι¬ 
κρών σκαφών στη θάλασσα, επί παραθαλάσσιων οικισμών 
δήμων και κοινοτήτων όπως ορίζεται σχετικά στην παρ. 4 
του άρθρου 27 του Ν. 2636/1998 και εφ’ όσον το μήκος αυ¬ 
τών δεν υπερβαίνει τα σαράντα πέντε (45) μέτρα. 

1.3 Για τους στεγασμένους, υπαίθριους και ημιυπαίθρι- 
ους χώρους που υφίστανται εντός των τουριστικών λιμέ¬ 
νων σκαφών αναψυχής, πέραν των μέτρων πυροπροστα¬ 
σίας που προβλέπονται από την παρούσα, ισχύουν και 
εφαρμόζονται οι διατάξεις πυροπροστασίας της κείμε¬ 
νης νομοθεσίας ανάλογα με την εκάστοτε χρήση. 

ΚΕΦΑΛΑΙΟ Β' 

ΔΟΜΙΚΗ ΠΥΡΟΠΡΟΣΤΑΣΙΑ 
Άρθρο 2 

Διαμερισματοποίηση - Δείκτες πυραντίστασης 

2.1 Πυραντίσταση προκυμαιών 

2.1.1 Όταν το κατάστρωμα κάποιας προκυμαίας ή τα 
κατασκευαστικά στοιχεία της (δηλαδή η υποκατασκευή 
της) περιλαμβάνει καυστά υλικά τότε η προκυμαία πρέπει 
να χωρίζεται σε τμήματα όπως παρακάτω: 

α. Μέσω εγκάρσιων πυράντοχων τοιχωμάτων χωρίς 
οπές, κατασκευασμένων από οπλισμένο σκυρόδεμα με 
δείκτη πυραντίστασης τουλάχιστον δύο (2) ωρών ή άλλο 
υλικό ισοδύναμης πυραντίστασης, ευστάθειας και αντο¬ 
χής σε φυσικές καταστροφές. 

Οι πυράντοχοι τοίχοι εγκαθίστανται ανά διαστήματα μι¬ 
κρότερα των 150 μέτρων. 

Κάθε πυράντοχος τοίχος εκτείνεται μέχρι το ύψος της 
κατώτερης στάθμης του θαλάσσιου ύδατος και καλύπτει 
το πλάτος της αποβάθρας. 

Ο πυράντοχος τοίχος έχει διαμόρφωση τύπου «ταφ", 
δηλαδή στο άνω μέρος του και στο επίπεδο του κατα¬ 
στρώματος της αποβάθρας, καταλήγει σε πυράντοχη 
οροφή κλίσης ίδιας με εκείνη του καταστρώματος, που 
εκτείνεται σε μήκος 3 μέτρων εκατέρωθεν των 2 κατακό- 
ρυφων πλευρών της τοιχοποιίας και για κάθε πλευρά. Η 
συγκεκριμένη υποχρέωση δεν υφίσταται εάν το τμήμα 
της πλατφόρμας μεταξύ δύο πυράντοχωντοίχων είναι κα¬ 
τασκευασμένο από υλικά που έχουν δείκτη πυραντίστα¬ 
σης μεγαλύτερου των δύο (2) ωρών. 

β. Μέσω εγκάρσιων πυροφραγμών κατασκευασμένων 
από οπλισμένο σκυρόδεμα πάχους μεγαλύτερου των 150 
ιτιπι με δείκτη πυραντίστασης τουλάχιστον μίας (1) ώρας 
ή άλλο υλικό, ισοδύναμης πυραντίστασης, ευστάθειας 
και αντοχής σε φυσικές καταστροφές. 

Οι πυροφραγμοί εγκαθίστανται ανά διαστήματα μικρό¬ 
τερα των 50 μέτρων. 

Κάθεπυροφραγμός εκτείνεται μέχριτο ύψος της κατώ¬ 
τερης στάθμης του θαλάσσιου ύδατος και καλύπτει το 
πλάτος της προκυμαίας. Σε περίπτωση εγκατάστασης 
πλατφόρμας ή προκυμαίας εύφλεκτης κατασκευής ή 
υποκατασκευής σε απόσταση μικρότερη τωντριών (3) μέ¬ 
τρων από την προς προστασία πλατφόρμα και κατά μή¬ 
κος αυτής, ο πυροφραγμός πρέπει να καλύπτει και το 
καυστό τμήμα της γειτονικής κατασκευής. 

Ο πυροφραγμός ενώνεται στεγανά με το κάτω μέρος 
του καταστρώματος της αποβάθρας και περικλείει πυρά- 
ντοχα κάθε ηλεκτρικό ή δομικό στοιχείο ή σωλήνα που 
διαπερνά αυτόν, προκειμένου να αποφευχθεί η μετάδοση 
πυρκαγιάς μεταξύ γειτονικών χώρων που βρίσκονται κά¬ 
τω από το κατάστρωμα της προκυμαίας. 

2.1.2 Οι δείκτες πυραντίστασης των πυράντοχων τοί¬ 
χων προκύπτουν από τους Πίνακες του Παραρτήματος 
«Α» του άρθρου 14 του Π.Δ. 71/1988 (ΦΕΚ Α' 32) ή θα 
αποδεικνύονται από πιστοποιητικά έγγραφα εξουσιο¬ 
δοτημένων εργαστηρίων της ημεδαπής ή της αλλοδα¬ 
πής. 

Σε τουριστικούς λιμένες σκαφών αναψυχής που ήδη 
λειτουργούσαν κατά την έναρξη ισχύος της παρούσας, 
δύναται να γίνεται αποδεκτή και υπεύθυνη δήλωση του 
μελετητή μηχανικού για το δείκτη πυραντίστασηςτων υλι¬ 
κών. 

2.1.3 Στις προκυμαίες που η υποκατασκευή τους 
αποτελείται από εύφλεκτα υλικά, επιβάλλεται η εγκα¬ 
τάσταση καταπακτών τετράγωνης διατομής εγκατε¬ 
στημένων στο μέσο της προκυμαίας μήκους πλευράς 
250 χιλιοστών τουλάχιστον, εγκατεστημένων ανά 10 
μέτρα (απόσταση από κέντρο καταπακτής σε κέντρο), 
μέσω των οποίων θα υποβοηθείται η κατάσβεση τυ- 
χουσών πυρκαγιών που έχουν εκδηλωθεί στην υποκα¬ 
τασκευή. 


2.2 Φωτισμός ασφαλείας 

Οι χώροι αγκυροβολιού και παροδικής ή μόνιμης απο¬ 
θήκευσης σκαφών πρέπει να διαθέτουν επαρκή φωτισμό 
ο οποίος είναι διατεταγμένος κατά τέτοιο τρόπο ώστε να 
μην επηρεάζεται η ναυσιπλοΐα στην περιοχή. Ο φωτισμός 
ασφαλείας πρέπει να συνδέεται με αυτόνομη εφεδρική 
πηγή παροχής ηλεκτρικής ενέργειας (ηλεκτρογεννήτρια) 
προκειμένου η περιοχή να φωτίζεται επαρκώς σε περί¬ 
πτωση διακοπής της παροχής ηλεκτρικής ισχύος από την 
κύρια πηγή τροφοδότησης. 

2.3 Σήμανση 

Σε όλες τις προκυμαίες και τους χερσαίους υπαίθριους 
χώρους εντός των τουριστικών λιμένων σκαφών αναψυ¬ 
χής, επιβάλλεται σήμανση των οδεύσεων διαφυγής και 
των εξόδων κινδύνου. 

Η σήμανση πρέπει να είναι σύμφωνη με τις διατάξεις 
του Προεδρικού Διατάγματος 105/1995 (Α' 67) «Ελάχι¬ 
στες προδιαγραφές για την σήμανση ασφαλείας ή/ και 
υγείας στην εργασία σε συμμόρφωση με την Οδηγία 
92/58/ΕΟΚ». 

2.4 Επικίνδυνοι χώροι 

Οι χώροι αποθήκευσης ευφλέκτων υγρών, λεβητοστά¬ 
σια, ηλεκτρομηχανολογικές εγκαταστάσεις, χώροι απο¬ 
θήκευσης και διαχείρισης υλικών επισκευής, κατασκευής 
ή μετασκευής πλαστικών σκαφών, μηχανουργεία, κλίβα¬ 
νοι ξύλου ή άνθρακα, χώροι αποθήκευσης διαλυτών και 
χρωμάτων, χαρακτηρίζονται ως επικίνδυνοι και πρέπει να 
αποτελούν ξεχωριστό πυροδιαμέρισμα με δείκτη πυρα¬ 
ντίστασης τουλάχιστον μίας (1) ώρας και να μην τοποθε¬ 
τούνται από κάτω ή σε άμεση γειτονία με τις εξόδους των 
κτιρίων. 

2.5 Οδεύσεις διαφυγής 

1. Το δάπεδο των οδεύσεων διαφυγής πρέπει να είναι 
κατασκευασμένο από μη ολισθηρά και άκαυστα υλικά. 
Εξαιρούνται οι πλωτοί προβλήτες που δύναται να είναι κα¬ 
τασκευασμένοι με ξύλινο δάπεδο. 

2. Το πλάτος των οδεύσεων διαφυγής πρέπει να είναι 
τουλάχιστον 1,5 μέτρα. 

3. Οι οδεύσεις διαφυγής με κλίση μεγαλύτερη του 10% 
πρέπει να φέρουν χειρολισθητήρες. 

ΚΕΦΑΛΑΙΟ Γ' 

ΕΝΕΡΓΗΤΙΚΗ ΠΥΡΟΠΡΟΣΤΑΣΙΑ 
Άρθρο 3 

Προληπτικά μέτρα 

3.1 Όλοι οι τουριστικοί λιμένες σκαφών αναψυχής, που 
εμπίπτουν στις διατάξεις της παρούσας, υποχρεούνται 
να λαμβάνουν τα παρακάτω προληπτικά μέτρα: 

Α. Γενικά μέτρα 

1. - Ανάρτηση πινακίδων σε εμφανή σημεία με τους τρό¬ 
πους ενέργειας του προσωπικού σε περίπτωση έναρξης 
πυρκαγιάς, στην ελληνική γλώσσα και σε μία τουλάχιστον 
άλλη γλώσσα που χρησιμοποιείται από τους περισσότε¬ 
ρους αλλοδαπούς θαμώνες του συγκεκριμένου τουριστι¬ 
κού λιμένα σκαφών αναψυχής. 

2. Οι ιδιοκτήτες ή οι εκμεταλλευτές των σκαφών που 
εξυπηρετούνται στις εγκαταστάσεις του τουριστικού λι¬ 
μένα σκαφών αναψυχής πρέπει να λαμβάνουν γραπτές 
οδηγίες ενέργειας σε περίπτωση πυρκαγιάς ή άλλης επι¬ 
κίνδυνης κατάστασης, στην ελληνική και σε μία τουλάχι- 

στον άλλη γλώσσα που χρησιμοποιείται από τους περισ¬ 
σότερους αλλοδαπούς ιδιοκτήτες ή εκμεταλλευτές σκα¬ 
φών του συγκεκριμένου τουριστικού λιμένα σκαφών ανα¬ 
ψυχής. 

3. Ανάρτηση κατάλληλων προειδοποιητικών πινακίδων 
απαγόρευσης καπνίσματος και χρήσης γυμνής φλόγας 
στους χώρους αποθήκευσης ή διανομής υγρών καυσίμων 
ή άλλων εύφλεκτων υγρών ή αερίων, στους στεγασμέ¬ 
νους ή περιφραγμένους χερσαίους χώρους αποθήκευ¬ 
σης σκαφών, στους χώρους όπου αποθηκεύονται συσ¬ 
σωρευτές και γενικά στους επικίνδυνους χώρους και τους 
χώρους που εγκυμονούν κινδύνους. 

4. - Σε τουριστικούς λιμένες σκαφών αναψυχής των 
οποίων οι είσοδοι κλειδώνονται κατά οποιοδήποτε χρονι¬ 
κό διάστημα του 24ώρου και δεν απασχολούν προσωπικό 
συνεχούς φύλαξης καθ’ όλο το 24ωρο, η οικεία Πυρο¬ 
σβεστική Υπηρεσία πρέπει να έχει την δυνατότητα εύκο¬ 
λης πρόσβασης. Γιατο σκοπό αυτό, οι φορείς διαχείρισης 
των προαναφερόμενων τουριστικών λιμένων σκαφών 
αναψυχής, υποχρεώνονται να διαθέτουν αντικλείδια, μα- 
γνητικές κάρτες ή τα άλλα μέσα διάνοιξης θυρών που 
χρησιμοποιούνται για την απασφάλιση των κεντρικών ει¬ 
σόδων στην τοπική Πυροσβεστική Υπηρεσία. Παρόμοια 
μέσα πρέπει να διατίθενται και για τις θύρες των εισόδων 
των άλλων χώρων εντός του τουριστικού λιμένα σκαφών 
αναψυχής, εάν κατά την κρίση του Διοικητή της οικείας 
Πυροσβεστικής Υπηρεσίας τα υλικά κατασκευής και τα 
συστήματα ασφαλείας των θυρών και των περιφράξεων 
καθιστούν δύσκολη την παραβίασή τους σε περίπτωση 
κινδύνου, ή η παραβίαση αυτών μετά μέσα που χρησιμο¬ 
ποιεί η Πυροσβεστική Υπηρεσία είναι δυνατό να προκα- 
λέσειτη δημιουργία επικίνδυνης κατάστασης, όπως η πα¬ 
ραγωγή σπινθήρων λόγω χρήσης δισκοπρίονου σε χώ¬ 
ρους όπου υφίστανται εύφλεκτα υγρά ή αέρια κλπ. Σε 
περίπτωση οποιοσδήποτε τροποποίησης που σχετίζεται 
με την πρόσβαση στους χώρους του τουριστικού λιμένα 
σκαφών αναψυχής, πρέπει να ενημερώνεται αμέσως η οι¬ 
κεία Πυροσβεστική Υπηρεσία και να λαμβάνονται τα κα¬ 
τάλληλα κατά περίπτωση μέτρα. 

5. Χρήση κλειστών μεταλλικών δοχείων απόθεσης 
απορριμμάτων. Τα απορρίμματα της εγκατάστασης πρέ¬ 
πει να αδειάζονται σε μεταλλικούς κάδους απορριμμάτων 
που βρίσκονται σε χώρο που δεν εγκυμονεί κινδύνους. 
Απαιτείται ο τακτικός καθαρισμός των κάδων. 

6. Δεν πρέπει να παρεμβάλλονται εμπόδια στους δια¬ 
δρόμους πρόσβασης οχημάτων εντός του τουριστικού λι¬ 
μένα σκαφών αναψυχής. 

7. Σήμανση θέσης πυροσβεστικών υλικών και μέσων, 
καθώς και των επικίνδυνων υλικών και χώρων. 

8. Εκπαίδευση όλου του απασχολούμενου προσωπικού 
στη χρήση φορητών πυροσβεστήρων. 

9. Κατάλληλη διευθέτηση του χώρου αποθήκευσης 
υλών που μπορούν να αυταναφλεγούν. 

10. Τήρηση διόδων μεταξύ των αποθηκευμένων υλικών 
για την διευκόλυνση επέμβασης σε περίπτωση έναρξης 
πυρκαγιάς σε αυτά. 

11. Απομάκρυνση των ευφλέκτων υλών από θέσεις 
όπου γίνεται χρήση γυμνής φλόγας ή προκαλούνται σπιν¬ 
θήρες και γενικά από πηγές εκπομπής θερμότητας. 

12. Αποψίλωση των υπαίθριων χώρων του τουριστικού 
λιμένα από ξηρά χόρτα και απομάκρυνση αυτών. 


13. Η αποθήκευση των υλικών σε υπαίθριους ή ημιυπαί- 
θριους χώρους να απέχει τουλάχιστον τρία (3) μέτρα από 
τα γειτνιάζοντα κτίρια. 

14. Επιμελής συντήρηση, τακτική επιθεώρηση και έλεγ¬ 
χος των ηλεκτρικών εγκαταστάσεων σύμφωνα με τους 
σχετικούς κανονισμούς. 

15. Επαρκής και συχνός αερισμός (φυσικός ή τεχνητός) 
των χώρων αποθήκευσης υλικών. 

16. Λήψη κάθε άλλου κατά περίπτωση μέτρου που απο¬ 
βλέπει στην αποφυγή αιτίων και τη μείωση του κινδύνου 
από πυρκαγιά. 

Β. Χώροι αγκυροβολιάς - πρόσδεσης σκαφών 

1. Τα σκάφη πρέπει να αγκυροβολούνται κατά τέτοιο 
τρόπο, ώστε σε περίπτωση ανάγκης, το σκάφος να μπο¬ 
ρεί να μετακινηθεί άμεσα και με ασφάλεια, χωρίς να απαι¬ 
τηθεί η μετακίνηση άλλου σκάφους ή σκαφών. 

2. Η διάταξη των προκυμαιών, αγκυροβολιών, χώρων 
πρόσδεσης σκαφών και γενικά όλων των χώρων χερσαί¬ 
ων παράκτιων εντός του τουριστικού λιμένα σκαφών ανα¬ 
ψυχής πρέπει να είναι τέτοια, ώστε να επιτρέπεται η άμε¬ 
ση και ασφαλής πρόσβαση της δύναμης της Πυροσβε¬ 
στικής Υπηρεσίας σε αυτούς. 

Γ. Χερσαίοι χώροι αποθήκευσης σκαφών 

Οι χερσαίοι χώροι αποθήκευσης σκαφών πρέπει να δια¬ 
θέτουν μεταλλικές κλίμακες επαρκούς μήκους, ώστε να 
είναι δυνατή σε κάθε περίπτωση η ανάβαση μέχριτο υψη¬ 
λότερο κατάστρωμα σκάφους, περιλαμβανομένης της 
περίπτωσης αποθήκευσης σκαφών σε ράφια. 

Δ. Παραμονή στην ξηρά για μεγάλο χρονικό διάστημα 

Όταν κάποιο σκάφος πρόκειται να παραμείνει στην ξη¬ 
ρά για χειμερινό παροπλισμό ή για να αποθηκευτεί σε 
κλειστό ή περιφραγμένο χώρο για μεγάλο χρονικό διά¬ 
στημα, όπως π.χ. συμβαίνει κατά τη διάρκεια εργασιών 
επισκευής ή συντήρησης ή εν αναμονή των εργασιών αυ¬ 
τών, πρέπει να λαμβάνονται τα ακόλουθα μέτρα : 

1. Επιθεώρηση του σκάφους για εύρεση τυχόν επικίν¬ 
δυνων ουσιών ή καταστάσεων και λήψη των κατάλληλων 
μέτρων προς απομάκρυνση των επικίνδυνων παραγό¬ 
ντων. 

2. Απομάκρυνση όλων των φιαλών υγραερίου και των 
άλλων μέσων αποθήκευσης υλών που προορίζονται για 
καύση μαζί με τα περιεχόμενά τους όπως δοχεία κηροζί¬ 
νης, ξυλάνθρακες κ.λ.π. και αποθήκευσή τους σε ασφα¬ 
λή, ανεξάρτητο και ειδικά διαμορφωμένο χώρο. 

3. Τα φορητά δοχεία αποθήκευσης καυσίμων πρέπει 
να απομακρύνονται ή να εκκενώνονται. Στη δεύτερη πε¬ 
ρίπτωση τα στόμιά τους δεν πρέπει να κλείνονται αμέ¬ 
σως. 

4. Επιθεώρηση των σκαφών στα οποία έχουν πραγμα¬ 
τοποιηθεί διάφορες εργασίες στο τέλος της ημέρας εφ’ 
όσον αυτά βρίσκονται σε στεγασμένους χώρους που δεν 
προστατεύονται από αυτόματο σύστημα κατάσβεσης με 
καταιονητήρες. 

Ε'. Κατάσταση σκαφών 

Πριν από οποιαδήποτε εργασία επί σκαφών που πρό¬ 
κειται να αποθηκευτούν ή να υποστούν συντήρηση ή επι¬ 
σκευή μεγάλης χρονικής διάρκειας, ελέγχονται οι παρα¬ 
κάτω περιπτώσεις και διορθώνονται τυχόν προβλήματα: 

1. Η παρουσία εύφλεκτων ουσιών σε κάθε χώρο εντός 
του σκάφους. 

2. Η γενική κατάσταση και η καθαριότητα του σκάφους 
καθώς και η ύπαρξη εύφλεκτων ουσιών που απαιτούν 
απομάκρυνση ή προστασία προκειμένου να εκτελεσθούν 
με ασφάλεια οι εργασίες συντήρησης. 

3. Η επάρκεια και κατάσταση του πυροσβεστικού εξο¬ 
πλισμού επί του σκάφους. 

ΣΤ. Ανεφοδιασμός καυσίμων 

1. Πριν τον ανεφοδιασμό 

α. Διακοπή της λειτουργίας των μηχανών και του βοη¬ 
θητικού εξοπλισμού. 

β. Διακοπή παροχής ηλεκτρικής ισχύος, και λειτουρ¬ 
γίας πηγών θέρμανσης ή άλλων μέσων που παράγουν 
φλόγα ή καπνό. 

γ. Έλεγχος αμπαριών για ύπαρξη ατμών καυσίμου. 

δ. Κλείσιμοόλωντωνανοιγμάτωνπου θαεπέτρεπαντην 
είσοδο ατμών καυσίμου σε περικλεισμένους χώρους 
εντός του σκάφους. 

ε. Απομάκρυνση όλων των προσώπων από το σκάφος 
πληντου αρμόδιου υπαλλήλου. 

2. Κατά τη διάρκεια του ανεφοδιασμού 

α. Επαρκής επαφή ακροφυσίου με σωλήνα πλήρωσης 
σκάφους. 

β. Συνεχής επιτήρηση του ακροφυσίου καυσίμου. 

γ. Άμεσος καθαρισμός καυσίμου που τυχόν διέφυγε. 

δ. Αποφυγή υπερπλήρωσης. 

3. Μετά το πέρας της τροφοδοσίας και πριν την εκκίνη¬ 
ση των μηχανών 

Έλεγχος του εσωτερικού του σκάφους για ύπαρξη τυ- 
χούσας διαρροής ή οσμής καυσίμου και λήψη των απαι- 
τούμενων μέτρων κατά περίπτωση (εξαερισμός, καθαρι¬ 
σμός). 

Ζ. Αποθήκευση και διαχείριση καυσίμων 

(Αφορά αυτόνομους σταθμούς ανεφοδιασμού αλλά και 
μονάδες που περιλαμβάνουν δεξαμενές και αντλίες που 
ανεφοδιάζονται μέσω σωλήνων από τις κεντρικές μονά¬ 
δες ανεφοδιασμού). 

1. Κάθε σταθμός ανεφοδιασμού καυσίμων πρέπει να 
βρίσκεται σε χώρο που δε θέτει σε κίνδυνο τις λοιπές 
εγκαταστάσεις του τουριστικού λιμένα σκαφών αναψυ¬ 
χής ή τα σκάφη που είναι αγκυροβολημένα στους χώ¬ 
ρους αυτής, ενώ πρέπει να είναι προσβάσιμος μέσω σκά¬ 
φους. 

Επίσης, σε περίπτωση εκδήλωσης πυρκαγιάς σε σκά¬ 
φος που ανεφοδιάζεται να μπορεί να μετακινηθεί άμεσα 
χωρίς να απειληθεί η ασφάλεια των σκαφών που βρίσκο¬ 
νται πλησίον αυτού. 

2. Το σύστημα ανεφοδιασμού καυσίμου πρέπει να δια¬ 
θέτει αυτόματη αυτοκλειόμενη βαλβίδα ανακοπής. 

3. Οι χώροι αποθήκευσης βαρελιών καυσίμων πρέπει να 
αποτελούν ξεχωριστό πυροδιαμέρισμα και να χωρίζονται 
επαρκώς από τους λοιπούς χώρους. 

4. Οι χώροι διανομής πρέπει να είναι διατεταγμένοι κα¬ 
τά τέτοιο τρόπο, ώστε να παρέχεται επαρκής χώρος για 
την είσοδο και την έξοδο του σκάφους που θα ανεφοδια- 
στεί. 

5. Οι δεξαμενές βαρύτητας και γενικότερα οι δεξαμενές 
που βρίσκονται σε ύψος υπέρ του διανομέα πρέπει να 
εξοπλίζονται με κατάλληλη βαλβίδα ασφαλείας που θα 
παρέχει προστασία έναντι πιθανής διαρροής. 


6. Να υπάρχει άμεσα προσβάσιμη βάνα διακοπής πα¬ 
ροχής επί χερσαίου χώρου της ακτής πλησίον της σύνδε¬ 
σης με εύκαμπτο σωλήνα, μέσω της οποίας θα διακόπτε¬ 
ται η παροχή καυσίμου, σε κάθε σωλήνα μεταφοράς καυ¬ 
σίμου που διέρχεται από προκυμαία ή πλησίον αυτής. 

7. Οι σωλήνες μεταφοράς καυσίμου πρέπει να προστα¬ 
τεύονται από φυσικές καταστροφές και το μήκος να μην 
υπερβαίνει τα 15 μέτρα. 

8. Οι δεξαμενές πρέπει να είναι υπόγειες ή επιχωματω¬ 
μένες, εκτός αν η διαμόρφωση του εδάφους ή διακύμαν¬ 
ση της στάθμης του νερού δεν καθιστούν ευχερή τέτοιου 
είδους κατασκευή, οπότε μπορούν να κατασκευάζονται 
υπέργειες εγκιβωτισμένες. 

9. Η παροχή καυσίμου επί του σκάφους πρέπει να γίνε¬ 
ται μόνο όταν ο υπεύθυνος παραλαβής του σκάφους έχει 
ενεργοποιήσει το ακροφύσιο παραλαβής. 

10. Άμεση διακοπή της παροχής σε περίπτωση διαρ¬ 
ροής ή πυρκαγιάς. 

11. Οι εγκαταστάσεις πρατηρίων υγρών καυσίμων οχη¬ 
μάτων πρέπει να διαχωρίζονται πυράντοχα από τις άλλες 
εγκαταστάσεις. 

12. Οι στεγασμένοι χώροι αποθήκευσης υγρών καυσί¬ 
μων κατηγορίας I πρέπει να διαθέτουν μηχανικό σύστημα 
εξαερισμού και να είναι στεγανοποιημένοι. 

13. Οι δεξαμενές αποθήκευσης υγρών καυσίμων πρέπει 
να διαθέτουν λεκάνες ασφαλείας, χωρητικότητας μεγα¬ 
λύτερης ή ίσης με αυτήν της δεξαμενής. 

14. Απαιτείται η τακτική επιθεώρηση των δεξαμενών 
αποθήκευσης καυσίμων και των λεκανών ασφαλείας 
προς διαπίστωση τυχούσας διαρροής και λήψη των κα¬ 
τάλληλων μέτρων επισκευής. 

15. Η ελάχιστη οριζόντια απόσταση δεξαμενής αποθή¬ 
κευσης υγρών καυσίμων απάτη σήμανση στην οποία φτά¬ 
νει το θαλάσσιο ύδωρ όταν αυτό έχει τη μέγιστη στάθμη 
πρέπει να είναι τα 4,5 μέτρα. 

Η. Χώροι αποθήκευσης και διαχείρισης διαλυτών και 
χρωμάτων, υλικών επισκευής, μετασκευής και κατασκευ¬ 
ής πλαστικών σκαφών 

Οι χώροι εντός των οποίων αποθηκεύονται χρώματα και 
διαλύτες καθώς και οι χώροι αποθήκευσης υγρών πλα¬ 
στικών υλικών όπως ρητίνες, διαλύτες, οξειδωτές και κα- 
ταλύτες που χρησιμοποιούνται σε επισκευαστικές, μετα- 
σκευαστικές και κατασκευαστικές εργασίες επί σκαφών 
κατασκευασμένων από πλαστική ύλη ή 1ίό6Γ9ΐ355, πρέπει 
να βρίσκονται εντός πυράντοχου και επαρκώς αεριζόμε¬ 
νου χώρου του οποίου τα δομικά στοιχεία πρέπει να έχουν 
δείκτη πυραντίστασης τουλάχιστον μίας (1) ώρας. Τα 
ανοίγματα αερισμού του χώρου πρέπει να προστατεύο¬ 
νται κατάλληλα. 

Θ. Αφαίρεση χρωμάτων και βαφή 

1. Η αφαίρεση βαφώνή άλλωνεξωτερικώντελειωμάτων 
με χρήση εύφλεκτων διαλυτών, επιτρέπεται να γίνεται μό¬ 
νο σε εξωτερικές επιφάνειες σκαφών και μόνο σε εξωτε¬ 
ρικούς υπαίθρους χώρους απομακρυσμένους από άλλα 
σκάφη ή καταστάσεις που εγκυμονούν κινδύνους. 

2. Η βαφή με ψεκασμό επιτρέπεται εφ’ όσον η περιοχή 
βαφής απέχει επαρκώς από πηγές έναυσης και αερίζεται 
επαρκώς. 

I. Εργασίες συγκόλλησης και κοπής-θερμές εργασίες 

1. Στη χερσαία ζώνη, οι θερμές εργασίες επιτρέπεται να 
γίνονται σε ειδικά διαμορφωμένο στεγασμένο χώρο ή σε 
ανοικτή ασφαλή περιοχή. 

2. Οι συσκευές θερμών εργασιών, τα εξαρτήματα και τα 
αναλώσιμά τους, πρέπει να διατηρούνται σε καλή κατά¬ 
σταση. 

3. Οι συσκευές που χρησιμοποιούνται στις εργασίες κο¬ 
πής και συγκόλλησης, πρέπει να προστατεύονται και να 
αποθηκεύονται σε ασφαλείς χώρους. 

4. Οι φιάλες οξυγόνου, ασετυλίνης και των άλλων αε¬ 
ρίων που χρησιμοποιούνται, πρέπει να τοποθετούνται σε 
μεταλλικό φοριαμό επαρκώς αεριζόμενο, ενώ ο αριθμός 
τους δεν πρέπει να υπερβαίνει τις πέντε (5). 

5. Οι θερμές εργασίες επιτρέπεται να γίνονται μόνο από 
εξειδικευμένο προσωπικό. 

6. Επιθεώρηση του χώρου πριν από οποιαδήποτε εργα¬ 
σία. 

Εντός ή επί των σκαφών: 

1. Τα εύφλεκτα υλικά που βρίσκονται εντός ή πλησίον 
των χώρων όπου εκτελούνται θερμές εργασίες, πρέπει να 
απομακρύνονται ή εφ’ όσον δεν μπορούν να μετακινη¬ 
θούν, να προστατεύονται με ειδικά άκαυστα καλύμματα 

2. Οι καταπακτές, τα ανοίγματα των δεξαμενών καυσί¬ 
μων και γενικά τα ανοίγματα επί του σκάφους, απ’όπου εί¬ 
ναι δυνατό να διέλθουν σπινθήρες πρέπει να προστατεύ¬ 
ονται. 

3. Οι χώροι όπου εκτελούνται θερμές εργασίες, πρέπει 
να περικλείονται με κατάλληλες ασπίδες ή καλύμματα 
από άκαυστα υλικά. 

ΙΑ. Χώροι επεξεργασίας ξυλείας 

1. Καθημερινός καθαρισμός των χώρων και απομά¬ 
κρυνση των πριονιδιών και λοιπών υποπροϊόντων. 

2. Εγκατάσταση συστημάτων αυτόματης αναρρόφη¬ 
σης των πριονιδιών στις μηχανές κοπής. 

3. Χρήση κατάλληλων μεταλλικών δοχείων διάθεσης 
απορριμμάτων και υποπροϊόντων κατεργασίας και διάθε¬ 
ση αυτών σε ασφαλή χώρο. 

4. Συνεχής επιτήρηση όλων των μηχανών κατά τη λει¬ 
τουργία τους 

ΙΒ. Χώροι επισκευών και κατασκευών ξύλινων σκαφών 

1. Οι χώροι όπου επισκευάζονται ή κατασκευάζονται 
σκάφη πρέπει να είναι επαρκούς έκτασης και να παρέ¬ 
χουν πρόσβαση γύρω και κάτω από τα σκάφη. 

2. Απαιτείται σχολαστικός έλεγχος των συγκεκριμένων 
χώρων προς απομάκρυνση εύφλεκτων ατμών ή καταστά¬ 
σεων που αποτελούν πηγή κινδύνων. 

3. -Τα πτητικά υγρά πρέπει να υπάρχουν σε πολύ μικρές 
ποσότητες και να τοποθετούνται σε ασφαλή μεταλλικά 
δοχεία. 

ΙΓ. Μηχανουργεία 

1. Τα μηχανουργεία πρέπει να εγκαθίστανται σε ανε¬ 
ξάρτητους πυροδιαμερισματοποιημένους χώρους με 
δείκτη πυραντίστασης τουλάχιστον μιας (1) ώρας, ενώ οι 
θύρες αυτών πρέπει να είναι πυράντοχες και αυτοκλειό- 
μενες. 

2. Τακτική συντήρηση και έλεγχος όλων των μηχανών. 

3. Τα εύφλεκτα υγρά που χρησιμοποιούνται πρέπει να 
περικλείονται σε ασφαλή δοχεία. 

4. Τακτικός καθαρισμός των χώρων. 

5. Χρήση κατάλληλων μεταλλικών δοχείων διάθεσης 
άχρηστων ή λιπαντικών προς ανακύκλωση που προορίζο¬ 
νται μόνο για το συγκεκριμένο σκοπό και διάθεση αυτών 
σε ασφαλή χώρο. 


Άρθρο 4 
Ενεργητικά μέσα 

4.1 Χειροκίνητο σύστημα συναγερμού 
Χειροκίνητο ηλεκτρικό σύστημα συναγερμού, απαιτεί¬ 
ται: 

Όταν η συνολική επιφάνεια των υπαίθριων και ημιυπαί- 
θριων χώρων υπερβαίνει τα 2.000 τ.μ. 

4.2 Αυτόματο σύστημα πυρανίχνευσης 

4.2.1 Αυτόματο σύστημα πυρανίχνευσης επιβάλλεται 
στους παρακάτω στεγασμένους χώρους: 

α. Αποθήκευσης εύφλεκτων υλικών (π.χ. υγρών καυσί¬ 
μων, χρωμάτων, εύφλεκτων διαλυτών, συσσωρευτών 
κλπ) 

β. Αποθήκευσης και επισκευής-μετασκευής σκαφών 
γ. Συνάθροισης κοινού, εστίασης και παρασκευής φα¬ 
γητού 

δ. Προσωρινής και μόνιμης διαμονής, επιστασίας-φύ- 
λαξης 

ε. Συγκέντρωσης απορριμμάτων και εναπόθεσης σκό¬ 
νης 

στ. Αποθήκευσης υφασμάτων 
ζ. Πλυντηρίων 
η. Κλίβανων - φούρνων 

4.2.2 Το αυτόματο σύστημα πυρανίχνευσης θα κατα¬ 
σκευάζεται σύμφωνα με το Ευρωπαϊκό Πρότυπο ΕΝ - 54 
και το Παράρτημα «Α» της 3/1981 Πυροσβεστικής Διάτα¬ 
ξης (ΦΕΚ Β' 20). 

4.3 Φορητά μέσα πυρόσβεσης 

4.3.1 Στους χώρους αγκυροβολιάς και πρόσδεσης σκα¬ 
φών καθώς και στις προκυμαίες, επιβάλλεται η ύπαρξη 
φορητών πυροσβεστήρων αναλόγου βάρους και με κα¬ 
τάλληλη γόμωση για τα υλικά που πρόκειται να προστα¬ 
τεύσουν, οι οποίοι να είναι σύμφωνοι με το Ευρωπαϊκό 
Πρότυπο ΕΝ -3, Μέρη 1-7. 

Ο απαιτούμενος αριθμός των φορητών πυροσβεστή¬ 
ρων προκύπτει από την απαίτηση ότι κανένα σημείο των 
χώρων δεν θα απέχει απόσταση μεγαλύτερη των είκοσι 
πέντε (25) μέτρων από τον πλησιέστερο πυροσβεστήρα. 

Ένας (1) τροχήλατος πυροσβεστήρας ξηρής σκόνης 
των 25 κιλών εγκαθίσταται σε κάθε προκυμαία μήκους με¬ 
γαλύτερου των 50 μέτρων (απόσταση από ακτογραμμή 
μέχρι το άκρο της προκυμαίας), καθώς και σε αποβάθρες 
μήκους μεγαλύτερου των 75 μέτρων. 

Οι πυροσβεστήρες πρέπει να τοποθετούνται σε κατάλ¬ 
ληλα διαμορφωμένα ερμάρια, με γυάλινη πρόσοψη ή μη¬ 
χανισμό παραβίασης με θραύση υάλου. Κάθε ερμάριο, 
πρέπει να φέρει τη σήμανση «ΠΥΡΟΣΒΕΣΤΗΡΑΣ» και να 
αναγνωρίζεται εύκολα. 

Σημείωση: Ανεξάρτητα από τους ανωτέρω υπολογι¬ 
σμούς, ο ελάχιστος αριθμός φορητών πυροσβεστήρων 
σε καμία περίπτωση δεν θα είναι μικρότερος από τέσσε¬ 
ρις (4). 

4.3.2 Οι πυροσβεστήρες τοποθετούνται σε προσιτά ση¬ 
μεία, κατάπροτίμηση κοντά στις διασταυρώσειςτωνπρο- 
κυμαίων με την αιγιάλεια ζώνη. 

4.3.3 Στους χώρους αποθήκευσης και φόρτισης συσ¬ 
σωρευτών, μηχανουργείων, επεξεργασίας ξυλείας, απο¬ 
θήκευσης υλικών συντήρησης, κατασκευής και ανακατα- 
σκευής πλαστικών σκαφών, αποθήκευσης υλικών θερ¬ 
μών εργασιών, συνάθροισης κοινού κ.ο.κ., ο αριθμός των 
πυροσβεστήρων προκύπτει από τις άλλες ισχύουσες δια¬ 
τάξεις. 

4.3.4 Σε κάθε υπαίθριο χώρο ή χώρο επί σκάφους όπου 
εκτελούνται θερμές εργασίες, ή εργασίες βαφής ή αφαί¬ 
ρεσης χρώματος και επεξεργασίας ξυλείας, πρέπει να 
υπάρχουν τουλάχιστον δύο (2) πυροσβεστήρες ξηρής 
σκόνης 6 Κρι - ή άλλου αποδεκτού κατασβεστικού υλικού. 

4.4 Μόνιμο υδροδοτικό πυροσβεστικό δίκτυο 

4.4.1 Μόνιμο υδροδοτικό πυροσβεστικό δίκτυο επιβάλ¬ 
λεται σε όλους τους τουριστικούς λιμένες σκαφών ανα¬ 
ψυχής. 

Το μόνιμο υδροδοτικό πυροσβεστικό δίκτυο καλύπτει 
όλους τους υπαίθριους χώρους του τουριστικού λιμένα 
αναψυχής. 

Η σύνδεση της σωλήνωσης μονίμου πυροσβεστικού 
υδροδοτικού δικτύου που προστατεύει πλωτή προκυ¬ 
μαία, επιτρέπεται να γίνεται με τη σωλήνωση της σταθε¬ 
ρής αποβάθρας μέσω εύκαμπτης σύνδεσης κατασκευα¬ 
σμένης από άκαυστο υλικό. 

4.4.2 Το μόνιμο υδροδοτικό πυροσβεστικό δίκτυο κατα¬ 
σκευάζεται σύμφωνα με τα καθοριζόμενα στο Παράρτη¬ 
μα «Β» της 3/1981 Πυροσβεστικής Διάταξης και στο πρό¬ 
τυπο ΕΛΟΤ 664. Επίσης να λαμβάνονται υπόψη τα τεχνι¬ 
κά στοιχεία που καθορίζονται στην Τεχνική Οδηγία Τ.Ε.Ε. 
2451/1986. 

4.4.3 Οι Πυροσβεστικές Φωλιές εγκαθίστανται έτσι 
ώστε κανένα σημείο του χώρου να μην απέχει απόσταση 
μεγαλύτερη των 25 μέτρων από την πλησιέστερη πυρο¬ 
σβεστική φωλιά. 

Ανά τρεις (3) Π.Φ. θα υπάρχει ένας πυροσβεστικός 
σταθμός εργαλείων και μέσων, ο οποίος θα διαθέτει επι¬ 
πλέον ένα (1) δοχείο με αφρογόνο υλικό χωρητικότητας 
25 λίτρων και ένα (1) αναμικτήρα αφρού. 

4.5 Αυτόματο σύστημα κατάσβεσης 

4.5.1 Σε κάθε κτίριο που βρίσκεται εντός του τουριστι¬ 
κού λιμένα σκαφών αναψυχής και του οποίου η ολική στε¬ 
γασμένη επιφάνεια υπερβαίνει τα 1000 τετρ. μέτρα, επι¬ 
βάλλεται η εγκατάσταση αυτόματου συστήματος κατά¬ 
σβεσης. 

4.5.2 Η εγκατάσταση αυτόματου συστήματος κατάσβε¬ 
σης απαλλάσσει από την υποχρέωση εγκατάστασης συ¬ 
στήματος πυρανίχνευσης. Το αντίστροφο όμως δεν ισχύει. 

4.5.3 Το αυτόματο σύστημα κατάσβεσης κατασκευάζε¬ 
ται σύμφωνα με το Παράρτημα «Γ» της 3/1981 Πυροσβε¬ 
στικής Διάταξης. 

4.6 Αυτόματο σύστημα κατάσβεσης τοπικής εφαρμο¬ 

γής 

4.6.1 Το Αυτόματο σύστημα κατάσβεσης τοπικής εφαρ¬ 
μογής κατάλληλου κατασβεστικού υλικού κατασκευάζε¬ 
ται σύμφωνα μετά οριζόμενα από την Πυροσβεστική Υπη¬ 
ρεσία και τοποθετείται υποχρεωτικά πάνω από τις καυτές 
επιφάνειες των συσκευών παρασκευής φαγητών, οι οποί¬ 
ες είναι δυνατόν να προκαλέσουν ανάφλεξη, όπως κουζί¬ 
νες υγραερίου, συσκευές με επιφάνειες καυτού λαδιού ή 
μαγειρικού λίπους, όπως επίσης και σε επιφάνειες όπου 
υπάρχει παρουσία φλόγας. 

Άρθρο 5 

Οργάνωση και εκπαίδευση προσωπικού 

Οι φορείς διαχείρισης των τουριστικών λιμένων σκα¬ 
φών αναψυχής της παρούσας υποχρεούνται να οργανώ¬ 
νουν και εκπαιδεύουν το προσωπικό τους σε θέματα πυ¬ 
ροπροστασίας, κατάσβεσης πυρκαγιών κ.λ.π. σύμφωνα 
με τα καθοριζόμενα στο Παράρτημα ”Ε” της 3/1981 Πυ¬ 
ροσβεστικής Διάταξης. 


ΚΕΦΑΛΑΙΟ Δ' 

ΔΙΑΔΙΚΑΣΙΑ ΕΦΑΡΜΟΓΗΣ 

Άρθρο 6 

Μελέτη πυροπροστασίας - 
Χορήγηση πιστοποιητικού - Αποκλίσεις 

6.1 Για όλους τους τουριστικούς λιμένες σκαφών ανα¬ 
ψυχής που εμπίπτουν στις διατάξεις της παρούσας, επι¬ 
βάλλεται η σύνταξη μελέτης πυροπροστασίας από Δι¬ 
πλωματούχους ή Τεχνολόγους Μηχανικούς, σύμφωνα με 
τις ισχύουσες διατάξεις που ρυθμίζουντα επαγγελματικά 
δικαιώματα αυτών. Οι Πυροσβεστικές Υπηρεσίες διατη¬ 
ρούντο δικαίωμα να ελέγχουν αν ο υπογράφωντην μελέ¬ 
τη έχει αυτό το δικαίωμα. 

6.2 Στις περιπτώσεις όπου στους τουριστικούς λιμένες 
σκαφών αναψυχής αποθηκεύεται υγραέριο σε φιάλες ή 
δεξαμενές ή γίνεται κατανάλωση αυτού για την εξυπηρέ¬ 
τηση λειτουργικών αναγκών τους, θα συντάσσεται συ¬ 
μπληρωματική μελέτη για τους χώρους αυτούς σύμφωνα 
με την ισχύουσα νομοθεσία. 

Συμπληρωματική μελέτη σύμφωνα με την Κ.Υ.Α./1991 
(ΦΕΚ Β' 578) θα συντάσσεται στις περιπτώσεις όπου 
στους τουριστικούς λιμένες σκαφών αναψυχής υπάρ¬ 
χουν χώροι αποθήκευσης υγρών καυσίμων για την εξυ¬ 
πηρέτηση λειτουργικών αναγκών τους, καθώς και όταν 
χρησιμοποιείται Φυσικό Αέριο. 

6.3 Η μελέτη πυροπροστασίας υποβάλλεται για έγκρι¬ 
ση στην αρμόδια κατά τόπο Πυροσβεστική Αρχή, η οποία 
αφού διαπιστώσει, ύστερα από αυτοψία, ότι έχουν ληφθεί 
τα προβλεπόμενα από την εγκεκριμένη μελέτη μέτρα και 
μέσα πυροπροστασίας, χορηγεί πιστοποιητικό διάρκειας 
πέντε (5) ετών. 

6.4 Τα απαιτούμενα δικαιολογητικά που υποβάλλονται 
στην Πυροσβεστική Αρχή για την έγκριση μελέτης και τη 
χορήγηση πιστοποιητικού πυροπροστασίας, είναι: 

α. Κατόψεις όλων των στεγασμένων και υπαίθριων χώ¬ 
ρων, ειςτριπλούν, και 

β. Μελέτη πυροπροστασίας, σύμφωνα με τις διατάξεις 
της παρούσας, ειςτριπλούν. 

6.5 Στους τουριστικούς λιμένες σκαφών αναψυχής που 
ήδη λειτουργούσαν κατά την έναρξη ισχύος της παρού¬ 
σας και είναι αποδεδειγμένα αδύνατη η πλήρης συμμόρ¬ 
φωση προς ορισμένους όρους της παρούσας, η Πυρο¬ 
σβεστική Αρχή δύναται να εγκρίνει αποκλίσεις από την 
εφαρμογή της εν λόγω Διάταξης, ύστερα από απόφαση 
τριμελούς Επιτροπής αποτελούμενης από υπαλλήλους 
του Πυροσβεστικού Σώματος, στην οποία συμμετέχει 
ένας (1) τουλάχιστον Αξιωματικός, υπό την προϋπόθεση 
ότι δεν θα παραβλάπτεται ο βασικός σκοπός της πυρο¬ 
προστασίας του τουριστικού λιμένα σκαφών αναψυχής, 
με ανάλογη αύξηση των προληπτικών και κατασταλτικών 
μέτρων και μέσων. 

Η απόφαση της Επιτροπής κοινοποιείται στο φορέα 
διαχείρισης με αποδεικτικό επίδοσης. 

6.6 Την απόφαση της Πυροσβεστικής Αρχής, δύναται 
να προσβάλει ο φορέας διαχείρισης με ένστασή του, που 
υποβάλλεται εντός μηνός στην κατά τόπο αρμόδια Πυρο¬ 
σβεστική Αρχή. Η εν λόγω ένσταση εξετάζεται από Δευ¬ 
τεροβάθμια Επιτροπή, συγκροτούμενη με απόφαση του 
οικείου Νομάρχη, και αποτελείται από τον Διοικητή της 
Πυροσβεστικής Υπηρεσίας ως Πρόεδρο και δύο (2) Δι¬ 
πλωματούχους Μηχανικούς που έχουν την ιδιότητα του 
Δημοσίου υπαλλήλου. 

Άρθρο 7 

Έλεγχος τήρησης των μέτρων πυροπροστασίας 

7.1 Ο έλεγχος για την τήρηση των μέτρων και μέσων πυ¬ 
ροπροστασίας στους τουριστικούς λιμένες σκαφών ανα¬ 
ψυχής που εμπίπτουν στις διατάξεις της παρούσας ανή¬ 
κει στην αρμοδιότητα των πυροσβεστικών οργάνων και οι 
φορείς διαχείρισης αυτών οφείλουν να τους παρέχουν 
κάθε δυνατή διευκόλυνση. 

7.2 Την ευθύνη συντήρησης και καλής λειτουργίας 
όλων των συστημάτων και μέσων πυροπροστασίας έχει ο 
φορέας διαχείρισης του τουριστικού λιμένα σκαφών ανα¬ 
ψυχής. Για τον σκοπό αυτό, επιβάλλεται τουλάχιστον μια 
φορά το χρόνο έλεγχος όλων των φορητών και μονίμων 
συστημάτων πυροπροστασίας, από άτομο που έχει τα 
απαραίτητα από το νόμο προσόντα και θα ενημερώνει 
ενυπόγραφα το τηρούμενο από την επιχείρηση σχετικό 
βιβλίο ελέγχου. 

Άρθρο 8 

Κυρώσεις 

8.1 Οι παραβάτες της παρούσας διώκονται και τιμω¬ 
ρούνται σύμφωνα προς τις διατάξειςτου άρθρου 433 του 
Ποινικού Κώδικα. 

8.2 Η Πυροσβεστική Αρχή, σε οποιαδήποτε περίπτωση 
που διαπιστώσει ύστερα από αυτοψία, ότι δεν τηρούνται 
τα οριζόμενα στην παρούσα Διάταξη μέτρα και μέσα πυ¬ 
ροπροστασίας, ανακαλείτο πιστοποιητικό και κοινοποιεί 
την απόφασή της στην αρμόδια Αρχή για την χορήγηση 
της άδειας λειτουργίας. 

Άρθρο 9 

Τελικές - Μεταβατικές Διατάξεις 

9.1 Οι φορείς διαχείρισηςτωντουριστικώνλιμένων σκα¬ 
φών αναψυχής που ήδη λειτουργούν, υποχρεούνται 
εντός έξι (6) μηνών από την έναρξη ισχύος της παρούσας, 
να υποβάλλουν μελέτη πυροπροστασίας στην οικεία Πυ¬ 
ροσβεστική Αρχή για έγκριση. 

9.2 Οι τουριστικοί λιμένες σκαφών αναψυχής της προη¬ 
γούμενης παραγράφου υποχρεούνται εντός δύο (2) μηνών 
από την έγκριση της μελέτης να έχουν εγκαταστήσει τα 
φωτιστικά ασφαλείας καιτη σήμανση των εξόδων κινδύνου 
και οδεύσεων διαφυγής και να έχουν λάβει όλα τα προλη¬ 
πτικά μέτρα και φορητά μέσα και στις περιπτώσεις που : 

α. Δεν προβλέπονται από την μελέτη μόνιμα συστήμα¬ 
τα, χορηγείται πιστοποιητικό πυροπροστασίας διάρκειας 
πέντε (5) ετών. 

β. Προβλέπονται μόνιμα συστήματα, δύναται να χορη¬ 
γηθεί προσωρινό πιστοποιητικό διάρκειας μέχρι ένα (1) 
χρόνο για την εγκατάστασή τους και στη συνέχεια μετά 
την εγκατάσταση αυτών χορηγείται οριστικό πιστοποιητι¬ 
κό πυροπροστασίας διάρκειας πέντε (5) ετών. 

Αθήνα, 11 Ιουνίου 2002 

Ο Αρχηγός Πυροσβεστικού Σώματος 

ΠΑΝΑΓΙΩΤΗΣ ΦΟΥΡΛΑΣ 

Η ισχύς της παρούσας Απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 21 Ιουνίου 2002 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΑΛΕΣΙΟΣ 


Αριθ. 34896 Φ700-1 (3) 

Έγκριση τροποποίησης Πυροσβεστικής 
Διάταξης 8α/ 2002. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

1. Έχοντας υπόψη, τις διατάξεις του άρθρου 1 του 
Ν.616/1977 «Περίεκδόσεως Πυροσβεστικών Διατάξεων» 
(Ά 166). 

2. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), το οποίο προστέθηκε με 
το άρθρο 27 του Ν. 2081/1992 (Α' 154) και αντικατα- 
στάθηκε με το άρθρο 1 παράγρ. 2α του Ν. 2649/1997 
(Α' 38). 

3. Του άρθρου 1 του Π.Δ. 210/1992 (ΦΕΚΆ 99) «Κωδι¬ 
κοποίηση διατάξεων Προεδρικών Διαταγμάτων του Κα¬ 
νονισμού Εσωτερικής Υπηρεσίας του Πυροσβεστικού 
Σώματος». 

4. Την υπ’ αριθμ. 7004/3/31/30.10.2001 (ΦΕΚ Β' 1477) 
«Απόφαση Πρωθυπουργού και Υπουργού Δημόσιας Τά¬ 
ξης για ανάθεση αρμοδιοτήτων στον Υφυπουργό Δημό¬ 
σιας Τάξης». 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, εγκρίνουμε την υπ'αριθμ. 8α / 2002 Πυ¬ 
ροσβεστική Διάταξη του Αρχηγού Πυροσβεστικού Σώμα¬ 
τος, η οποία έχει ως ακολούθως: 

ΠΥΡΟΣΒΕΣΤΙΚΗ ΔΙΑΤΑΞΗ 
ΥΠ’ΑΡΙΘ. 8α/2002 
«Τροποποίηση της υπ’ αριθ. 8/1997 
Πυροσβεστικής Διάταξης (ΦΕΚ Β’ 725) 

«Λήψη μέτρων πυροπροστασίας 
σε εμπορικά καταστήματα» 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη, τις διατάξεις του άρθρου 1 του Ν. 
616/1977 «Περί εκδόσεως Πυροσβεστικών Διατάξεων» 
(Ά 166). 

2. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (ΑΊ37), το οποίο προστέθηκε με 
το άρθρο 27του Ν. 2081/1992 (Α'154) και αντικαταστά- 
θηκε με το άρθρο 1 παράγρ. 2α του Ν. 2649/1997 (Α' 
38). 

3. Του άρθρου 1 του Π.Δ. 210/1992 (ΦΕΚΆ 99) «Κωδι¬ 
κοποίηση διατάξεων Προεδρικών Διαταγμάτων του Κα¬ 
νονισμού Εσωτερικής Υπηρεσίας του Πυροσβεστικού 
Σώματος». 

4. Της Πυροσβεστικής Διάταξης 1/1978 «Περί λήψεως 
βασικών μέτρων πυροπροστασίας στα μεγάλα εμπορικά 
καταστήματα και τους αποθηκευτικούς χώρους αυτών» 
(Β' 1148). 

5. Της Πυροσβεστικής Διάταξης 8/1997 «λήψη μέτρων 
πυροπροστασίας στα εμπορικά καταστήματα» (Β' 155), 
αποφασίζουμε: 

Τροποποιούμε την 8/1997 (ΦΕΚ Β' 725) Πυροσβεστική 
Διάταξη «Λήψη μέτρων πυροπροστασίας σε εμπορικά κα¬ 
ταστήματα», ως εξής: 

Άρθρο μόνο 

1. Ο πίνακας 1 του άρθρου 4 τροποποιείται ως εξής: 

ΠΙΝΑΚΑΣ 1 

ΕΛΑΧΙΣΤΟΙ ΕΠΙΤΡΕΠΟΜΕΝΟΙ ΔΕΙΚΤΕΣ ΠΥΡΑΝΤΙΣΤΑΣΗΣ 


ΕΜΠΟΡΙΚΑ 

ΚΑΤΑΣΤΗΜΑΤΑ 

ΚΑΤΗΓΟΡΙΑ 

ΚΙΝΔΥΝΟΥ 

Μονόροφα 

Πολυόροφα 

Υπόγεια 

Εγκατάσταση 
καταιονητήρων 
(συντελεστής) (* *) 

Ζ 0 

- 

- 

- 


Ζ-| < 500 τ.μ 

- 

- 

- 

- 

Ζ 1 > 500 τ.μ. 

30 λεπτά 

60 λεπτά 

60 λεπτά 

0,5 

Ζ 2 < 250 τ.μ. 

- 

- 

- 


250 < Ζ 2 < 500 τ.μ.(*) 

30 λεπτά 

60 λεπτά 

90 λεπτά 

0,5 

Ζ 2 > 500τ.μ.(*) 

60 λεπτά 

90 λεπτά 

90 λεπτά 


Ζ 3 < 500τ.μ.(*) 

60 λεπτά 

90 λεπτά 

120 λεπτά 

0,5 

Ζ 4 > 500τ.μ.(*) 

90 λεπτά 

120 λεπτά 

120 λεπτά 



(*) Σε κάθε όροφο 

(**) Συντελεστής μείωσης για κάθε περίπτωση 


2. Η παράγρ. 9.1 του άρθρου 9 τροποποιείται ως εξής: 

9.1 (α) Για τα εμπορικά καταστήματα που εμπίπτουν 
στις διατάξεις της παρούσας, επιβάλλεται η σύνταξη με¬ 
λέτης πυροπροστασίας από Διπλωματούχους ή Τεχνολό¬ 
γους (Πτυχιούχους) Μηχανικούς, σύμφωνα με τις ισχύου- 
σες διατάξεις που ρυθμίζουν τα επαγγελματικά δικαιώ¬ 
ματα αυτών. Οι Πυροσβεστικές Υπηρεσίες διατηρούν το 
δικαίωμα να ελέγχουν αν ο υπογράφων την μελέτη έχει 
αυτό το δικαίωμα. 

(β) Από την υποχρέωση σύνταξης μελέτης πυροπρο¬ 
στασίας απαλλάσσονται τα εμπορικά καταστήματα των 
κατηγοριών: 

• Ζ 0 , ανεξάρτητα από το συνολικό εμβαδό τους, 

• Ζ λ , με συνολικό εμβαδό μέχρι πεντακόσια (500) τετρ. 
μέτρα και 

• Ζ 2 , με συνολικό εμβαδό μέχρι διακόσια πενήντα (250) 
τετρ. μέτρα. 

Σ’ αυτές τις περιπτώσεις απαιτείται η υποβολή στην Π.Υ. 
σχεδίων κάτοψης όλων των χώρων που καταλαμβάνει το 
εμπορικό κατάστημα και θα χορηγείται πιστοποιητικό πυ¬ 
ροπροστασίας, ύστερα από αυτοψία, για να διαπιστωθεί 
αν έχουν ληφθεί τα φωτιστικά ασφαλείας και η σήμανση 
των εξόδων κινδύνου σύμφωνα με τις παραγρ. 3.3 και 3.4 
του άρθρου 3, τα προληπτικά μέτρα του άρθρου 5, τα φο¬ 
ρητά μέσα της παραγρ. 6.3 του άρθρου 6 και τα προβλε- 
πόμενα στην παράγρ. 6.4.2. του άρθρου 6 της παρούσας. 

(γ) Σε εμπορικά καταστήματα των κατηγοριών Ζ 0 , Ζ 1 και 
Ζ 2 , με συνολικό εμβαδό μέχρι εκατό (100) τετ. μέτρα, δύ- 
ναται η Πυροσβεστική Υπηρεσία να χορηγήσει πιστοποι¬ 
ητικό πυροπροστασίας χωρίς τη διενέργεια αυτοψίας 
από εντεταλμένο όργανό της, εφόσον προσκομισθούν 
από τον ενδιαφερόμενο τα παρακάτω: 

(I) Σχέδιο κάτοψης όλων των χώρων που καταλαμβάνει 
το εμπορικό κατάστημα, ειςτριπλούν. 

(II) Υπεύθυνη Δήλωση του ιδιοκτήτη ή εκμεταλλευτή της 
επιχείρησης ότι έχει λάβει τα προληπτικά μέτρα του άρ¬ 


θρου 5 και έχει εγκαταστήσειτα φωτιστικά ασφαλείας και 
τη σήμανση των εξόδων κινδύνου που προβλέπονται από 
τις παραγρ. 3.3 και 3.4του άρθρου 3, τα φορητά μέσα που 
προβλέπονται από την παράγρ. 6.3 του άρθρου 6 και το 
απλό υδροδοτικό δίκτυο που προβλέπεται από την παρά¬ 
γρ. 6.4.2. του άρθρου 6 της παρούσας. 

(III) Επικυρωμένα φωτοαντίγραφα τιμολογίων αγοράς 
των φορητών πυροσβεστήρων, των απαιτούμενων φωτι¬ 
στικών ασφαλείας και των απαιτούμενων ειδικών πυρο¬ 
σβεστικών ερμαρίων με τον απαραίτητο εξοπλισμό του 
απλού υδροδοτικού δικτύου. 

Αθήνα, 11 Ιουνίου 2002 

Ο Αρχηγός Πυροσβεστικού Σώματος 
ΠΑΝΑΓΙΩΤΗΣ ΦΟΥΡΛΑΣ 

Η ισχύς της παρούσας Απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Ιουνίου 2002 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΑΛΕΣΙΟΣ 
-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στον Κυρανάκη Σταύρο του Ιωάννη. 

Η ΝΟΜΑΡΧΗΣ ΑΘΗΝΩΝ 

Με την 2729/2001 απόφαση της Νομάρχου Αθηνών χο¬ 
ρηγείται στον Κυρανάκη Σταύρο του Ιωάννη, άδεια άσκη¬ 
ση επαγγέλματος Κοινωνικού Λειτουργού. 

Η Νομάρχης 
ΕΛΕΝΗ ΜΠΕΣΜΠΕΑ 

(5) 

Χορήγηση άδειας άσκησης επαγγέλματος Κοινωνικού 
Λειτουργού στη Δομακίνη Γεωργία του Αποστόλου. 

Η ΝΟΜΑΡΧΗΣ ΑΘΗΝΩΝ 

Με την 2557/10.6.2002 απόφαση της Νομάρχου Αθη¬ 
νών χορηγείται στη Δομακίνη Γεωργία του Αποστόλου, 
άδεια άσκησης επαγγέλματος Κοινωνικού Λειτουργού. 

Η Νομάρχης 
ΕΛΕΝΗ ΜΠΕΣΜΠΕΑ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στη Φ39652/6540/24.4.2002 Υπουργική απόφαση που 
δημοσιεύθηκε στο ΦΕΚ 732/13.6.2002/τ.Β' διορθώνεται η 
ημεροχρονολογία της αίτησης πολιτογράφησης της αλ¬ 
λογενούς αλλοδαπής ΠΟΛΕΖΑΕΒΑ ΙΟΥΛΙΑΣ, από την 


εσφαλμένη 19.6.1994 στην ορθή 17.6.1994 και διαγράφε¬ 
ται το σημείο «α» που εγράφη εκ παραδρομής. 

(Από το Υπουργείο Εσωτερικών, 
Δημ. Διοίκησης και Αποκέντρωσης) 

-♦- 

(7) 

Στο ΦΕΚ 747/17.6.2002 (τεύχος Β) διαγράφονται οι: 

Φ. 13569/2189/30.5.2002, Φ. 27849/35041/2001/ 

30.5.2002, Φ. 38710/3270/ 30.5.2002, Φ. 52004/6765/ 

30.5.2002, Φ. 63890/ 9892/30.5.2002, Φ. 64337/4208/ 

30.5.2002, και Φ 68977/34590/2001/30.5.2002, αποφά¬ 
σεις του Υφυπουργού Εσωτερικών, Δημόσιας Διοίκησης 
και Αποκέντρωσης διότι είχαν δημοσιευθεί στο ΦΕΚ 
732/13.6.2002 (τ.Β') και εκ παραδρομής επαναδημοσιεύ- 
θηκαν και στο ΦΕΚ 747/17.6.2002 (τ.Β'). 

(Από το Υπουργείο Εσωτερικών, 
Δημ. Διοίκησης και Αποκέντρωσης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θΐ3ΙΤΙ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































